Kamu bisa jelasin ke aku soal Laut Norway dalam bahasa melayu?

Laut Norway (; ) ialah sebuah laut di Lautan Atlantik, di barat daya Norway di antara Laut Utara dengan Laut Greenland, dan bersambung dengan Laut Barents di timur laut. Di barat daya, laut ini terpisah daripada Lautan Atlantik dengan sebuah jurang di antara Iceland dengan Kepulauan Faroe. Du utara, jurang Jan Mayen memisahkan Laut Norway daripada Laut Greenland.

Tidak seperti kebanyakan laut, kebanyakan dasar Laut Norway bukan sebahagian pentas benua dan oleh itu, memiliki kedalaman besar - kira-kira 2 km secara purata. Deposit minyak petroleum dan gas asli ditemui di dasar dan banyak digali di kawasan sedalam satu kilometer. Kawasan pesisir pula kaya dengan ikan yang datang dari utara Atlantik atau Barents untuk bertelur. Arus Atlantik Utara menjamin suhu air yang stabil sepanjang tahun, menjadikan laut ini tidak membeku sepanjang tahun tidak seperti Laut Artik. Kajian terkini mendapati bahawa isi padu laut yang besar banyak menyumbang kepada keadaan musim sejuk di Norway yang bersifat sederhana.